AQSh Tehronga qarshi sanksiyalarni yanada qat’iylashtirmoqchi. Bu haqda Oq uyning milliy xavfsizlik bo‘yicha maslahatchisi Jon Bolton Eronning neft savdosi va bank ishi bo‘yicha taqiqlovlarni cheklab o‘tishga urinishlariga izoh berish vaqtida ma’lum qildi. “Biz boshidan Eron nefti eksportini yo‘qqa chiqarish va ularga juda kuchli bosim o‘tkazishni oldimizga maqsad qilib qo‘yganmiz. Britaniyaliklar aytadigandek, “Chiyillab yubormagunlarigacha, ularni ezg‘ilang”, - deb aytgan Bolton. AQSh bir nechta davlatga Eron neftini sotib olishga vaqtinchalik ruxsat berdi. Bu davlatlar qatoridan Xitoy, Tayvan, Hindiston, Gretsiya, Italiya, Yaponiya, Turkiya va Janubiy Koreya o‘rin olgan.